ویٹیکن سٹی

ویٹیکن سٹی اٹلی کے شہر روم میں واقعہ ایک خود مختار ریاست ہے۔ ریاست تقریبا چاروں طرف سے دیواروں سے گھری ہوئی ہے جس کا کل رقبہ 44 ہیکٹر ہے اور یہ دنیا کی آبادی اور رقبے کے لحاظ سے سب سے چھوٹی خود مختار ریاست کہلاتی ہے۔ ریاست کو 1929ء میں قائم کیا گیا اور ریاست کا سربراہ پاپاۓ روم ہوتا ہے اور یہاں ہی پاپاۓ روم کی رہائش گاہ اپوسٹالک محل ( رسولی محل ) اور رومی کریا (پاپائیت) واقع ہیں۔ ویٹیکن سٹی کو بلاشبہ کاتھولک عیسائیوں کا مذہبی دار الخلافہ کہا جا سکتا ہے۔

 تاریخ 

رومی کریا (پاپائیت) کی بنیاد پاپ سکسٹس پنجم نے سولہویں صدی عیسوی میں رکھی جس کے ابتدائی مقاصد مذہبی اور سماجی تھے۔ انیسویں صدی عیسوئی میں پیدمونتیز اطالوی حکومت کے پھلاؤ سے اس کے اختیارات کم ہونے لگے۔ 1860ء تک اطالوی حکومت اطالوی جزیرہ نما کا زیادہ تر حصہ جو پاپاۓ روم کی ریاست (پاپائی ریاستیں) میں شامل تھا زیر اقتدار لا چکی تھی۔ 1870ء میں روم بھی اطالوی حکومت کے زیر اقتدار تھا جس کے ساتھ ہی پاپائے روم کی طاقت کا خاتمہ ہو گیا۔ 1919ء تک اطالوی حکومت پورے جزیرہ نما بشمول سسلی اور ساردینیا پر قائم ہو چکی تھی۔ 1929ء میں پاپاۓ روم اور اطالوی حکومت لیٹرن معاہدہ (Lateran Treaties) پر متفق ہوئے۔ جس کی رو سے رومی کریا سابقہ پاپائی ریاست (Papal States) سے دست بردار ہو گیا اور اب رومی کریا زیادہ تر پاپائے روم اور کاتھولک عیسائي مذہبی خدمات سر انجام دیتا ہے۔

 مزید پڑھیے 
 پاپاۓ روم کی فہرست
 رومی کاتھولک کلیسا
 مقدس شہر

 پاکستان کے ساتھ تعلقات 

پاکستان کے ویٹیکن سٹی کے ساتھ خاص تعلقات ہیں۔ ویٹیکن سٹی کے لیے پاکستان کا ایک مخصوص سفیر ہے۔ ان کے تبادلۂ خیال میں عموما سب سے اہم موضوع پاکستان میں عیسائیوں کے ساتھ برتاؤ ہوتا ہے۔

 بیرونی ربط 
 حکومت ویٹیکن سٹی کی ویب گاہ


زمرہ:1929ء میں قائم ہونے والے ممالک اور علاقے
زمرہ:اطالوی زبان بولنے والے ممالک اور علاقہ جات
زمرہ:جنوبی یورپی ممالک
زمرہ:دینی حکومت
زمرہ:زمین بند ممالک
زمرہ:شہر ریاستیں
زمرہ:کاتھولک مقامات زیارت
زمرہ:محصورات
زمرہ:مسیحی ریاستیں
زمرہ:مضامین مع صوتی تلفظ
زمرہ:مغربی یورپ
زمرہ:مغربی یورپی ممالک
زمرہ:مقدس شہر
زمرہ:مقدس کرسی
زمرہ:مقدس کرسی کی جائدادیں
زمرہ:مقدس مقامات
زمرہ:موجودہ بادشاہتیں
زمرہ:ویٹیکن سٹی میں مقامات عالمی ثقافتی ورثہ
زمرہ:یورپ کی فرماں روائیاں
زمرہ:یورپ میں مسیحیت
زمرہ:یورپ میں مقامات عالمی ثقافتی ورثہ
زمرہ:یورپی دارالحکومت
زمرہ:یورپی ممالک
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل